
PRIENŲ RAJONO SAVIVALDYBĖS TARYBA

SPRENDIMAS
DĖL PRIENŲ RAJONO JIEZNO PARAMOS ŠEIMAI CENTRO TEIKIAMŲ SOCIALINIŲ PASLAUGŲ KAINOS PATVIRTINIMO

2022 m. sausio 27 d. Nr. T3-18
Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos išmokų vaikams įstatymo 11 straipsnio 1 dalimi, Lietuvos Respublikos Vyriausybės 2006 m. spalio 10 d. nutarimu Nr. 978 ,,Dėl Socialinių paslaugų finansavimo ir lėšų apskaičiavimo metodikos patvirtinimo“ patvirtintos Socialinių paslaugų finansavimo ir lėšų apskaičiavimo metodikos 32 punktu ir atsižvelgdama į Prienų rajono Jiezno paramos šeimai centro 2022-01-07 raštą Nr.S-5, Prienų rajono savivaldybės taryba  nusprendžia:
1. Patvirtinti Prienų rajono Jiezno paramos šeimai centro teikiamų socialinių paslaugų kainą vienam vaikui per mėnesį:
1.1. vaikui iki 6 metų – 1866,40 Eur, iš jų 218,40 Eur – globos (rūpybos) išmoka, 1648,00 Eur – savivaldybių lėšos;
1.2. vaikui nuo 6 iki 12 metų – 1900,00 Eur, iš jų 252,00 Eur – globos (rūpybos) išmoka, 1648,00 Eur – savivaldybių lėšos;
1.3. vaikui nuo 12 iki 18 metų arba iki nepilnametis pripažįstamas emancipuotu ar sudaro santuoką, taip pat vaikui, kuriam nustatytas neįgalumo lygis, neatsižvelgiant į jo amžių, – 1921,00 Eur, iš jų 273,00 Eur – globos (rūpybos) išmoka, 1648,00 Eur – savivaldybių lėšos.
2. Pripažinti netekusiu galios Prienų rajono savivaldybės tarybos 2021 m. kovo 25 d. sprendimą Nr. T3-84 ,,Dėl Prienų rajono Jiezno paramos šeimai centro teikiamų socialinių paslaugų kainos patvirtinimo“. 

